KURZUS: Személyszállítás

MODUL: Előszó

A tantárgy bemutatása

| A tantárgy célja
Személyszállításnak azt a helyváltoztatást nevezzük, amely valamely szolgáltató járművének igénybevételével történik. A tantárgy célja áttekintést adni ehhez az összetett rendszerhez: elsőként a szakterület alapfogalmai kerülnek definiálásra, majd az utazási igények meghatározása, valamint a szolgáltatási színvonal és a használói költség kérdései kerülnek napirendre. Ezután a személyszállítási piac szabályozásának és jogi hátterének bemutatása következik. A tantárgy második fele a különböző személyszállítási alrendszereket veszi sorra: az autóbuszos (helyi, helyközi, nemzetközi) és a vasúti személyszállítás, a taxiközlekedés, az igényvezérelt (rugalmas), az integrált, végül pedig a különleges személyszállítási rendszerek kerülnek ismertetésre.
A tantárgy gyakorlati jelentősége
A közlekedésmérnök szakon végző hallgatók jelentős része a diploma megszerzését követően a személyszállítás területén helyezkedik el, vagy már eleve ott dolgozik. A tantárgy anyagának elsajátítása révén átfogó képet kapnak a személyszállítási szolgáltatásokról, így keretbe tudják helyezni az egyes személyszállítási alrendszereket, megismerik azok előnyeit, hátrányait, alkalmazásuk feltételeit, és az aktuális trendeket, így könnyebben kiválaszthatják az egyes személyszállítási igényekre leginkább megfelelő megoldásokat, valamint alapot kapnak az egyes alrendszerek részletesebb megismeréséhez.
Szükséges előismeretek
A tantárgy feldolgozásához közúti és vasúti közlekedési alapismeretek szükségesek.
Tantárgyi követelmények
A tantárgy elektronikus vizsgával zárul, melynek eredménye alapján a féléves teljesítmény értékelése a következő:
84-100%: jeles (5) 70-83%: jó (4) 60-69%: közepes (3) 50-59%: elégséges (2) 00-49%: elégtelen (1)
A tananyag szerkesztője és társszerzője
Dr. Winkler Ágoston, egyetemi adjunktus, e-mail: awinkler@sze.hu (6., 7., 8., 9., 10., 11., 12. leckék)
A tananyag további társszerzői
Nagy Viktor, egyetemi tanársegéd, e-mail: nagyvi@sze.hu (1., 2., 3., 14. leckék) Dr. Prileszky István, professor emeritus, e-mail: prile@sze.hu (3., 4., 5., 6., 13. leckék) Dr. Kormányos László, egyetemi docens, e-mail: kormanyos.laszlo@sze.hu (10. lecke)
Az 1., 2., 3., 7., 8. leckék részben az alábbi, korábbi jegyzetek felhasználásával készültek:
Fülöp Gábor - Horváth Balázs - Prileszky István - Szabó Lajos: Közforgalmú közlekedés I., Széchenyi István Egyetem, 2006 Fülöp Gábor - Horváth Balázs - László György - Prileszky István - Szabó Lajos: Közforgalmú közlekedés II., Széchenyi István Egyetem, 2006
A kézirat lezárva: 2019. augusztus 28.